**MAPEI**

**PRESSEMELDING: Lansering UltraCare**

**06.03.23**

**UltraCare – alle gode ting er tre:**

**Mapei lanserer komplett system**

**som behandler og tar vare på overflater**

**Mapei lanserer produktserien UltraCare, som er et komplett system for rengjøring, vedlikehold og beskyttelse av harde overflater. UltraCare-produktenes egenskaper utfyller hverandre, og den helhetlige kombinasjonen av bruksområder bidrar til å forlenge levetiden til fliser og fuger.**

Viggo Moen, som er ansvarlig for den nye produktlinjen i Mapei, strutter av entusiasme over at de nå kan tilby en komplett produktlinje for overflatebehandling. – Med UltraCare løser du utfordringene med rensing, impregnering og vedlikehold av porcelanato- og keramiske fliser, stein, betong og polert naturstein. Vi har lagt stor vekt på å dekke alle bruksområder, og produktene er utviklet for å samspille i et helhetlig konsept. Størst effekt får brukeren dersom UltraCare brukes til å dekke hele spekteret av behov – da lover vi at overflatenes levetid forlenges, sier Moen.

**BRUKERVENNLIG**

Alle gode ting er tre, og UltraCare-serien er merket for tre forskjellige bruksområder: Renhold, vedlikehold og beskyttelse. For å gjøre det enklere for brukerne å finne rett produkt til riktig bruk har de tre bruksområdene fått hver sin fargemerking. Grønt for renhold, oransje for beskyttelse og grått for vedlikehold.

UltraCare passer for både ubehandlede og behandlede overflater, og kan brukes både utendørs og innendørs. Produktene har ulike egenskaper, alt fra å vaske bort mugg til fjerning av herdet/uherdet epoxy og sementbaserte fugerester. En viktig del av vedlikeholdstilbudet er impregnering av flater og fuger, og fuger kan også friskes opp ved at misfarging fjernes eller får en oppfriskning av fargepigmenter.

Alle kan bruke UltraCare-produktene, som er tilgjengelige i alt fra sprayflasker til store kanner. – Brukervennlighet er en viktig føring for oss, og med produktene følger grundige og oversiktlige bruksanvisninger og applikasjonsvideoer er tilgjengelig på mapei.no.

– UltraCare selges via fliskjeder, byggevare- og forhandlernettet over hele landet. Brukergruppene spenner fra private husholdninger til entreprenører og håndverkere, i tillegg til eiendomsutviklere. Markedet etterspør effektive produkter som utfyller hverandre – vi er stolte over å kunne dekke dette behovet, sier produktsjef byggkeramikk Viggo Moen i Mapei.

**Kontakt:**

Salgssjef Byggkeramikk, Kenneth Nilsen

Kenneth.nilsen@mapei.no

Tlf. 971 58 373

Produktspesialist Byggkeramikk, Sindre Dehli Evensen

s.evensen@mapei.no

Tlf. 905 62 859